Vyhodnotenie pripomienkového konania

Zoznam oslovených subjektov: Podpredseda vlády SR pre ekonomiku, Podpredseda vlády SR 
pre legislatívu, Podpredseda vlády pre európsku integráciu            a pre ľudské a menšinové práva a regionálny rozvoj, Ministerstvo hospodárstva SR, Ministerstvo financií SR, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby            a regionálneho rozvoja SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo školstva SR, Ministerstvo kultúry SR, Ministerstvo zdravotníctva SR, Úrad vlády SR, Protimonopolný úrad SR, Štatistický úrad SR, Úrad pre štátnu službu, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie SR, Úrad priemyselného vlastníctva SR, Správa štátnych hmotných rezerv SR, Národný bezpečnostný úrad, Inštitút pre aproximáciu práva Úradu vlády SR, Národná banka Slovenska, Najvyšší kontrolný úrad SR, Najvyšší súd SR, Generálna prokuratúra SR, Slovenská informačná služba, Úrad na ochranu osobných údajov, Ústavný súd SR, ZMOS

Počet oslovených subjektov:  36

Pripomienky zaslané do stanoveného termínu: 27

Zaslali po termíne: 0

Nevyjadrili sa vôbec:  9 

Nemali pripomienky: 25

Počet uplatnených pripomienok: 3

Počet akceptovaných pripomienok: 1

Počet neakceptovaných pripomienok z toho zásadných: 2/0

Rozporové konanie: (s kým, kedy, s akým výsledkom): nebolo

Rezort	Pripomienka	Typ	Vyh.	Spôsob vyhodnotenia	
Ministerstvo zahraničných vecí SR	Odporúčame, aby znenie § 1 bolo nasledovné: „Slovenská republika nepovažuje žiaden štát za bezpečnú tretiu krajinu.“.

Odporúčame, aby do § 2 boli vložené slová: „Austrália, Japonsko a Nový Zéland.“. 	O

O	N

A

	Nami navrhované riešenie považujeme z legislatívneho hľadiska za vhodnejšie. 

Navrhovaný text bol do § 2 zapracovaný.	
Ministerstvo obrany SR	Odporúčame zvážiť predloženie nového nariadenia vlády, v ktorom by boli uvedené len bezpečné krajiny pôvodu a bolo by zrušené nariadenie vlády Slovenskej republiky č. 716/2002 Z.z.	O	N	Po zvážení sme vzhľadom na splnomocňovacie ustanovenie zákona dospeli k záveru, že nami navrhované riešenie je z legislatívneho hľadiska vhodnejšie.